kardosdrur/scandi-wiki huggingface dataset:
Rød tørvemos

 
Rød tørvemos (Sphagnum magellanicum) er et stort og groft tørvemos, der er mere eller mindre rødfarvet. Det kendes på de afrundede butte grene med brede og hule blade sammen med en karakteristisk vinrød farve. Arten kan dog være grøn, når den vokser i skygge, hvor den kan ligne Alm. Tørvemos (Sphagnum palustre).

Beskrivelse 
En enkelt plante kan danne en pude eller endda et tæppe. Stænglerne danner en lille ”stamme” som danner 4-5 sidegrene, men af dem visner de 2-3 væk. De øvrige hænger ned langs hovedskuddet. Normalt er skuddene matte og rødlige, men helt grønne planter findes også. Bladene på hovedskuddet er flade og tungeformede og ligger tæt op ad skuddet. Bladene på sideskuddene er oftest tilliggende, men af og til er de lidt udstående. De er lancetformede og hule, og de løber ud i en bred, afrundet spids.

De grønne, fotosynteseaktive celler i bladene ligger samlet inde ved midten, helt omgivet af store, vandførende celler. Dette mikroskopiske træk adskiller denne art fra Sphagnum palustre, når den vinrøde farve mangler hos rød tørvemos. I de tilfælde, hvor S. palustre har rødt i skudspidsen, så er det kun i den centrale del og dermed i kontrast til de meget blegere, udstående, ydre grene. Desuden har rød tørvemos en fladere skudspids end S. palustre.

Tørvemosser har ikke noget egentligt rodnet, men de vandførende celler tilfører konstant vand til hele planten. Dette gør, at disse planter kan danne moser med vandføring op over vandret.

Højde x bredde og årlig tilvækst: 0,20 x 0,02 (20 x 2 cm/år). I disse – meget gennemsnitlige – tal ligger store forskelle. Artens evne til at danne tæppe eller puder er ikke medregnet.

Hjemsted 

Arten er cirkumpolart udbredt på den nordlige halvkugle, men forekommer på egnede steder helt ned i Mellemeuropas og Centralasiens bjerge. Desuden er den helt dominerende i højmoserne i Sydamerika og på Falklandsøerne. Den foretrækker voksesteder, der er meget sure, konstant våde og lysåbne, men kan dog findes ind i let skygge. Rød tørvemos er karakterplante for plantesamfundet Oxycocco-Sphagnetea (højmoser), hvor man også træffer de to andre arter: kohornstørvemos og rustbrun tørvemos.

I Danmark og resten af Norden er rød tørvemos almindelig i fugtig hede og i højmoser.

I nogle meget forstyrrede højmoser i Tregaron Bog ved Afon Teifi i det mellemste Wales findes arten sammen med bl.a. rosmarinlyng, blåtop, Carex aquatilis (en art af star), hedelyng, hvid næbfrø, klokkelyng, lysesiv, rørgræs, sodtørvemos og tuekogleaks

Se også 
 Aktive højmoser
 Højmose
 Sphagnion magellanici
 Surbund

Note

Kilder 
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press,

Eksterne henvisninger 

Surbundsplanter
Chiles flora
Forlegenhed

Forlegenhed er en følelse, hvor man føler sig utilpas, grundet følelsen, af at man befinder sig i en pinlig situation. Sædvanligvis er tab af ære eller værdighed involveret. Forlegenhed minder om skam, hvor forlegenhed dog betegner situationer, hvor det pinlige kendes af andre end kun en selv, som er tilfældet med skam.

Følelser
Karbach (Unterfranken)

Karbach er en købstad (markt) i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Marktheidenfeld.

Geografi 
Karbach ligger i Region Würzburg.

Geschichte 
Byen var en del af højstiftet Würzburg og kom ved Reichsdeputationshauptschluss 1803 under grevskabet Löwenstein-Wertheim. I 1819 blev den en del af Bayern.

Eksterne henvisninger
David Dunn

David John Ian Dunn (født 27. december 1979 i Great Harwood, England) er en engelsk tidligere fodboldspiller, der spillede som midtbanespiller. Han spillede størstedelen af sin karriere hos Blackburn, men var også tilknyttet Birmingham og Oldham.

Klubkarriere 
Dunn startede sin seniorkarriere i 1997 hos Blackburn Rovers, som han i første omgang spillede for frem til 2003, og blandt andet var med til at føre frem til triumf i Liga Cuppen i 2002. Hans debutopgør var en kamp mod Everton den 26. september 1998. 

I sommeren 2003 blev Dunn solgt for 5,5 millioner britiske pund til Birmingham City, som han debuterede for den 16. august 2003 i en kamp mod Tottenham. Han blev dog ramt af flere langvarige skader, og spillede stort set ikke fodbold i hele 2005.

I januar 2007 blev Dunn solgt tilbage til Blackburn, og gjorde sit comeback for holdet den 3. februar samme år i en kamp mod Sheffield United.

Landshold 
Dunn nåede at spille en enkelt kamp for det engelske landshold, som han repræsenterede i september 2002 i en kamp mod Portugal.

Titler 
Liga Cup
 2002 med Blackburn Rovers

Eksterne henvisninger 

Fodboldspillere fra England
Fodboldspillere fra Blackburn Rovers F.C.
Fodboldspillere fra Birmingham City F.C.
Der Totmacher

Der Totmacher er en tysk film fra 1995 instrueret af filminstruktøren og manuskriptforfatteren Romuald Karmakar og med manuskript af Romuald Karmakar og historikeren Michael Farin.  

Filmens manuskript blev i 1997 brugt som forlæg for en teateropsætning og er siden blevet sat op gentagne gange, først og fremmest i Tyskland.

Baggrund
Der Totmacher er den virkelige historie om købmanden og politistikkeren Fritz Haarmann, der i 1924 i Hannover blev dømt for at have voldtaget, myrdet og solgt kødet fra mindst 24 drenge og unge mænd. Fritz Haarmann blev før domsafsigelsen undersøgt i 6 uger af retspsykiateren Prof. Dr. Ernst Schulze med henblik på at fastslå om han var egnet til straf. Samtalerne mellem Schulze og Haarmann blev gemt i stenograferede protokoller. Disse 400 siders protokol ligger til grund for manuskriptets tekst, der udelukkende er en montage af udvalgte dele af Schulze og Haarmanns originale samtaler fra de 6 ugers undersøgelse i 1924. 

Af de oprindelige 400 siders protokol blev omkring 80 sider udvalgt til manuskriptets tekst.

Der Totmacher (Dødsmageren) var egentlig ikke det øgenavn offentligheden gav Fritz Haarmann, men det øgenavn der blev brugt om seriemorderen Rudolf Pleil, der hjemsøgte Tyskland i 1946-47. Haarmann blev berygtet som henholdsvis Varulven og Vampyren fra Hannover.

Filmatisering
Filmen fra 1995 var instrueret af Romuald Karmakar. 
Manuskriptet skrev Romuald Karmakar  i fællesskab med historikeren Michael Farin.  

Rollebesætning:
 Götz George i rollen som Fritz Haarmann
 Jürgen Hentsch i rollen som Prof. Dr. Ernst Schultze
 Pierre Franckh i rollen som Stenografen
 Hans-Michael Rehberg i rollen som Kommissær Rätz
 Rainer Feisthorn i rollen som Lægen
 Matthias Fuchs i rollen som Dr. Machnik
 Marek Harloff i rollen som Kress
 Christian Honhold i rollen som Schweimler

Urpremiere som skuespil
Urpremieren på Der Totmacher som skuespil var den 19. juli 1997 på Staatstheater Stuttgart i Stuttgart. Forestillingen var instrueret af Christian Pade.

Rollebesætningen (ufuldstændig):
 Andreas Lichtenberger i rollen som Stenografen
 Zvonimir Ankovic i rollen som Kress

Danske opsætninger som skuespil 
Danmarkspremieren på Der Totmacher, med undertitlen Vampyren fra Hannover, var den 28. september 2003 på Entré Scenen i Århus, som en co-produktion mellem Entré Scenen og teatergruppen Von Baden. Forestillingen var instrueret af Morten Lundgaard. Skuespillet var oversat af Henrik Vestergaard.

Rollebesætningen:
 Henrik Vestergaard i rollen som Fritz Haarmann 
Frederik Meldal Nørgaard i rollen som Prof. Dr. Ernst Schultze 
Anders Brink Madsen i rollen som Stenografen 

Skuespil som er oversat til dansk
Skuespil fra Tyskland
Skuespil fra 1997
Altes Gymnasium

Altes Gymnasium eller Flensborg lærde Skole er Flensborgs ældste skole. Gymnasiet blev oprettet af kong Frederik 2. i juli 1566. Opførelsen blev finanseret ved hjælp af et legat af den sidste flensborgske franciskanermunk Lütke Namensen. Skolen var en klassisk lærde skole med undervisningen i latin, græsk og hebræisk (gymnasium trilingue). I dag kan eleverne vælge mellem engelsk eller latin som første fremmedsprog.

Blandt skolens undervisere var også historikeren Conrad Engelhardt, der fra 1851 til landsforvisningen i 1864 var ansat som adjunkt. 

I 1914 flyttede skolen i den nuværende bygning på byens vestlige høj. I 1964 blev de første piger optaget på skolen. Skolens historiske bibliotek omfatter cirka 60.000 bind.

Kendte studenter fra skolen 
Theodor Brorsen, astronom
Hans Mathias Fenger, teolog
Thomas Balthasar Jessen, oversekretær
Adolf Ditlev Jørgensen, historiker og rigsarkivar
Peter Hiort Lorenzen, politiker og købmand
Claus Manicus, læge og journalist
Peter Ludvig Panum, læge og fysiolog

Eksterne henvisninger 
 Skolens hjemmeside

Gymnasier i Tyskland
Uddannelse i Flensborg
Bygninger, konstruktioner og anlæg i Flensborg
Karsbach

Karsbach er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Gemünden am Main.

Geografi 
Karsbach ligger i Region Würzburg.
 
I kommunen ligger ud over Karsbach, landsbyerne Heßdorf, Höllrich og Weyersfeld, der indtil 1978 var selvstændige kommuner. Weyersfeld blev i 2005 valgt til den smukkeske by i Landkreis Main-Spessart.

Eksterne henvisninger
Mit venskab med Jesus Kristus

Mit venskab med Jesus Kristus er en roman fra 2008 af den danske forfatter Lars Husum.

Handling 

Nikolaj er en selvdestruktiv og utilpasset ung mand, der forsøger på at smadre sig gennem hverdagen og det københavnske natteliv. Siden Nikolajs forældre, sangstjernen Grith Okholm og postbudet Allan, omkom i en bilulykke, da Nikolaj var barn, har han ikke tilladt sig selv at føle lykke eller ro, og det eneste holdepunkt i hans liv er storesøsteren Søs. Tingene begynder dog at lysne da han møder Silje, forsangerinden i et Grith Okholm Jam Band, som han indleder et forhold til. Men da lykken og roen begynder at snige sig ind på Nikolaj føler han den som en spændetrøje, og i en brutal voldsrus smadrer han Siljes ansigt og forsøger, som så ofte før, at begå selvmord. Det bliver dråben, der får bægeret til at flyde over for den rummelige Søs, der tager livet af sig. Nikolaj rammer bunden. Men en nat vågner han af at en mand i hvid kjortel og sandaler lusker rundt i hans stue. Nikolaj handler resolut og knalder ham en over nakken med et tungt keramik askebæger, men det påvirker ikke manden. Han præsenterer sig som Jesus Kristus, og fortæller at han er kommet fordi han vil have Nikolaj til at blive et bedre menneske. I den forbindelse sender han Nikolaj til Tarm i Vestjylland, hvor Nikolajs forældre kom fra. I Tarm samler Nikolaj en gruppe mennesker, der skal hjælpe ham med at få gjort alt det onde, han har gjort, godt igen. Det indebærer både et opgør med bedsteforældrene, forsoning med Søs' mand og barn og endelig en stor musikfestival i Tarm til ære for byens tabte datter, Grith Okholm.

Baggrund 
Romanen er solgt til udgivelse i Sverige, Frankrig, Litauen, Italien, Holland, England, Norge og Indien, og filmrettighederne er købt af det danske filmselskab Nimbus Film.

Mit venskab med Jesus Kristus er udgivet på forlaget Gyldendal. ()

Romaner fra Danmark
René Adler

René Adler (født 15. januar 1985 i Leipzig, Østtyskland) er en tysk fodboldspiller, der spiller for Bundesliga-klubben Mainz 05. Han har tidligere spillet for Hamburger SV og Bayer Leverkusen. Han fik sin Bundesliga-debut for Bayer Leverkusen den 25. februar 2007 i en kamp mod Schalke 04.

Landshold 
Adler står (pr. april 2018) noteret for tolv kampe for Tysklands landshold, som han debuterede for den 11. oktober 2008 i en kamp mod Rusland. Inden da havde han allerede, som reserve, været en del af den tyske trup der nåede finalen ved EM i 2008 i Portugal.

Eksterne henvisninger 

Fodboldspillere fra Tyskland
Fodboldspillere fra Bayer 04 Leverkusen
Fodboldspillere fra Hamburger SV
Personer fra Leipzig
Deltagere ved det europæiske mesterskab i fodbold 2008
Tyrehaj

Tyrehajen (Carcharhinus leucas) udgør sammen med tigerhajen og hvidhajen de 3 mest farlige hajer for mennesker. Man har tidligere ment, at grunden til den er så farlig, er at den har det højeste testosteronniveau af alle dyr – det er 200 gange så meget som den normale mand og det skulle gøre den ekstremt aggressiv. Dette er dog ikke blevet undersøgt grundigt nok. Tyrehajen kan desuden overleve i ferskvand.

Referencer

Eksterne henvisninger 

Hajer
Anthony Réveillère

Anthony Réveillère (født 10. november 1979 i Doué-la-Fontaine, Frankrig) er en fransk tidligere fodboldspiller, der spillede som højre back. Han spillede gennem karrieren for blandt andet Olympique Lyon, Valencia CF og Napoli.

Landshold 
Réveillère nåede 20 kampe og én scoring for Frankrigs landshold, som han debuterede for den 11. oktober 2003 i en kamp mod Israel.

Titler 

Ligue 1
 2004, 2005 2006, 2007 og 2008 med Olympique Lyon

Coupe de France
 2008 med Olympique Lyon

Eksterne henvisninger 

Fodboldspillere fra Frankrig
Fodboldspillere fra Stade Rennais FC
Fodboldspillere fra Valencia CF
Fodboldspillere fra Olympique Lyon
Fodboldspillere fra S.S.C. Napoli
Fodboldspillere fra Sunderland A.F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Kreuzwertheim

Kreuzwertheim er en købstad (markt) i Landkreis Main-Spessart i regierungsbezirk Unterfranken i den tyske delstat Bayern. Den er administrationsby for Verwaltungsgemeinschaft Kreuzwertheim. Byen ligger i Maindalen i udkanten af Spessart over for byen Wertheim i Baden-Württemberg.

Inddeling 
Ud over Kreuzwertheim ligger i kommunen landsbyerne (årtallet er for indlemmelsen i kommunen):
 Unterwittbach, 1977, ca. 215 indb.
 Wiebelbach, 1972, ca. 189 indb.
 Röttbach, 1978, ca. 540 indb.

Eksterne henvisninger 

 Kreuzwertheim
 Unterwittbach
 Wiebelbach
Anthony Mounier

Anthony Mounier (født 27. august 1987 i Aubenas, Frankrig) er en fransk fodboldspiller, der spiller som angriber hos Panathinaikos i Grækenland. Tidligere har han været tilknyttet blandt andet Olympique Lyon, hvor han i i 2008 var med til at vinde både det franske mesterskab samt Coupe de France, samt Montpellier, Nice og Saint-Étienne.

Titler 

Ligue 1
 2008 med Olympique Lyon

Coupe de France
 2008 med Olympique Lyon

Eksterne henvisninger 

Fodboldspillere fra Frankrig
Fodboldspillere fra Olympique Lyon
Fodboldspillere fra OGC Nice
Fodboldspillere fra Montpellier HSC
Fodboldspillere fra Bologna FC
Fodboldspillere fra AS Saint-Étienne
Fodboldspillere fra Atalanta BC
Fodboldspillere fra Panathinaikos
Rémy Vercoutre

Rémy Vercoutre (født 26. juni 1980 i Grande-Synthe, Frankrig) er en fransk fodboldspiller, der spiller som målmand hos den franske klub SM Caen. Han har tidligere spillet for Olympique Lyon, Montpellier og Strasbourg. Med Lyon har han vundet hele fem franske mesterskaber samt en pokaltitel.

Titler 
Ligue 1
 2003, 2004, 2006, 2007 og 2008 med Olympique Lyon

Coupe de France
 2008 med Olympique Lyon

Eksterne henvisninger 

Fodboldspillere fra Frankrig
Fodboldspillere fra Montpellier HSC
Fodboldspillere fra Olympique Lyon
Fodboldspillere fra RC Strasbourg
Fodboldspillere fra SM Caen
Yoan Gouffran

Yoan Gouffran (født 25. maj 1986 i Paris, Frankrig) er en fransk fodboldspiller, der spiller som angriber hos Göztepe i Tyrkiet. Han har tidligere spillet for blandt andet Newcastle i England samt de franske klubber Bordeaux og Caen.

Gouffran var i 2009 med til at sikre Girondins Bordeaux klubbens sjette franske mesterskab. I den afgørende sidste ligakamp blev han matchvinder med sit mål til 1-0 mod sin gamle klub SM Caen.

Landshold 
Gouffran spillede som ungdomsspillere flere kampe for Frankrigs U-21 landshold, og står (pr. marts 2018) noteret for 22 kampe og tre scoringer for det franske A-landshold.

Titler 

Ligue 1
 2009 med Girondins Bordeaux

Eksterne henvisninger 

Fodboldspillere fra Frankrig
Fodboldspillere fra SM Caen
Fodboldspillere fra Girondins Bordeaux
Fodboldspillere fra Newcastle United F.C.
Olivier Sorin

Olivier Sorin (født 16. april 1981 i Gien, Frankrig) er en fransk fodboldspiller, der spiller som målmand. I løbet af karrieren har han spillet for blandt andet Nancy og AJ Auxerre. Med Nancy vandt han i 2006 den franske Liga Cup.

Titler 
Fransk liga cup
 2006 med AS Nancy

Eksterne henvisninger 

Fodboldspillere fra Frankrig
Fodboldspillere fra AS Nancy
Fodboldspillere fra AJ Auxerre
Fodboldspillere fra Stade Rennais FC
Benoît Pedretti

Benoît Pedretti (født 12. november 1980 i Audincourt, Frankrig) er en fransk fodboldspiller, der spiller som midtbanespiller hos Nancy. Han har tidligere blandt andet spillet for Lille, FC Sochaux, Olympique Marseille, Lyon og AJ Auxerre. 

Med Sochaux vandt han i 2004 den franske liga cup og med Lyon det franske mesterskab i 2006.

Landshold 
Pedretti står (pr. marts 2018) noteret for 22 kampe for Frankrigs landshold, som han debuterede for den 20. november 2002. Han var en del af den franske trup der vandt Confederations Cup i 2003 og nåede kvartfinalerne ved EM i 2004.

Titler 

Ligue 1
 2006 med Olympique Lyon

Fransk Liga Cup
 2004 med FC SochauxConfederations Cup'''
 2003 med Frankrig

Eksterne henvisninger 

Fodboldspillere fra Frankrig
Fodboldspillere fra FC Sochaux-Montbéliard
Fodboldspillere fra Olympique Marseille
Fodboldspillere fra Olympique Lyon
Fodboldspillere fra AJ Auxerre
Fodboldspillere fra Lille OSC
Fodboldspillere fra AS Nancy
Fodboldspillere fra AC Ajaccio
Marc Planus

Marc Planus (født 7. marts 1982 i Bordeaux, Frankrig) er en fransk tidligere fodboldspiller, der spillede som forsvarsspiller hos Ligue 1-klubben Girondins Bordeaux. Han spillede for klubben hele sin seniorkarriere, og var blandt andet med til at vinde det franske mesterskab i 2009. Han optrådte desuden for klubben i både Champions League og UEFA Cuppen.

Landshold 
Planus debuterede for det franske landshold den 30. maj 2010 i et opgør mod Tunesien. Han var efterfølgende en del af landets trup til VM i 2010 i Sydafrika.

Titler 
Ligue 1
 2009 med Girondins Bordeaux

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2010
Fodboldspillere fra Girondins Bordeaux
Personer fra Bordeaux
Frédéric Da Rocha

Frédéric Da Rocha (født 16. september 1974 i Cenon, Frankrig) er en tidligere fransk fodboldspiller, der spillede som midtbanespiller. Da Rocha havde spillet hele sin seniorkarriere hos FC Nantes, hvor han var med til at vinde det franske mesterskab i 2001 samt pokalturneringen Coupe de France i både 1999 og 2000.

Titler 
Ligue 1
 2001 med FC Nantes

Coupe de France
 1999 og 2000 med FC Nantes

Eksterne henvisninger 
 Spillerinfo 

Fodboldspillere fra Frankrig
Fodboldspillere fra FC Nantes
Fodboldspillere fra US Boulogne
Bongo

Bongo kan henvise til:

 Bongotrommer - et instrument
 Bongo (album) - et album fra 1999
 Bongo (tegneseriefigur) - en tegneseriefigur
 Bongo Fury - et album med Frank Zappa og Captain Beefheart
 Bongo (antilope) - en antilopeart
Steneg

 
Steneg (Quercus ilex), også skrevet Sten-Eg, er et mellemstort, stedsegrønt træ med en tæt og kuplet vækstform. Kronen er uregelmæssigt hvælvet og ofte flerstammet. De øverste grene er næsten lodret opstigende. Veddet er hårdt og sejt. Træerne kan blive 200-500 år gamle.

Beskrivelse 
Barken er først mat og gråbrun med et lysebrun hårlag. Senere bliver den mørkebrun og glat, og på gamle grene og stammer er den næsten sort og opsprækkende i små firkanter. Knopperne er spredtstillede, usædvanligt små og lysebrune.

Bladene er hele, men meget forskellige i formen, lige fra lancetformede og helrandet, bølget rand til ovale med tornet kant. Bladene er gullige eller sølvhvide i løvspringet, men snart bliver oversiden blank og dybt mørkegrøn, mens undersiden bliver ved med at være beigefarvet og tæt behåret. Blomstringen sker i april-maj, hvor man finder rent hunlige og rent hanlige rakler med reducerede blomster. Frugterne er nødder (agern), der er halvvejs dækket af skålen, som er besat med fint hårede, lysebrune skæl.

Rodnettet er kraftigt med en dybtgående pælerod og svære siderødder, der når vidt omkring. Træet danner mykorrhiza med flere arter af trøffelsvampe.

Højde x bredde og årlig tilvækst: 10 x 8 m (25 x 20 cm/år). Gamle træer kan dog nå højder på 28 m og en stammeomkreds i brysthøjde på 1,4 m.

Hjemsted 
Steneg er udbredt på Balearerne, Korsika, Sardinien, Sicilien og Malta, i Libyen, Tunesien, Algeriet, Marokko, Portugal, Spanien, Frankrig, Italien, Slovenien, Kroatien, Bosnien, Montenegro, Albanien, Grækenland og i Tyrkiet. Desuden er arten naturaliseret i andre egne af verden, hvor der er middelhavsklima. Med den globale opvarmning er steneg i færd med at trænge frem i England.

Overalt foretrækker arten en varm, vintermild placering på tør, kalkrig og veldrænet bund, hvor den danner plantesamfund med bl.a. Pinje, Strand-Fyr og Atlas-Ceder.

I klitterne langs regionen Poitou-Charentes' atlanterhavskyst findes arten sammen med bl.a. liguster, tornblad, Centaurea aspera (en art af knopurt), Daphne gnidium (en art af dafne), laurbærbladet soløjetræ, rød skovlilje, smalbladet stenved, stinkende evighedsblomst, strandfyr, sværdskovlilje, vellugtende skovranke og vild krap

Anvendelse 
De modne agern er et godt foder for løsgående svin, der senere danner grundlag for produktionen af ”serrano”-skinker. Desuden kan de spises ristede eller formalet til mel. Veddet kan bruges som tømmer, til vognbygning, redskaber og vintønder. De levende planter kan klippes og danne en tæt hæk i de mest vintermilde, kystnære egne.

Note 

Tørketålende planter
Stedsegrønne
Eg
Ulv Gegner Irminsson

Ulv Gegner Irminsson (1975 – 23. oktober 2005) var en russisk black metal-musikere, der som medlem af BlazeBirth Hall (BBH) var en større aktør indenfor den russiske NSBM-scene.

Han spillede med i BBH-bandet Forest fra 1998, og intensiverede angiveligt bandets nazistiske image i en sådan grad at trommeslageren Dagorath forlod det kort tid efter. Ved siden af Forest spillede Irminsson også sit enmandsband Raven Dark, såvel som tomandsbandet Nitberg sammen med det tredje BBH-medlem Kaldrad Branislav.
Irminsson og Branislav arbejdede også sammen i bandet Vargleide, som var et kortlivet projekt dannet efter Forest.

I 2000 besluttede Irminsson sig for at omdøbe sit soloprojekt Raven Dark til Wotansjolv. Wotansjolv nåede dog aldrig at udgive noget materiale da Irminsson 23. oktober 2005 blev knivdræbt, angiveligt af en "fanatisk antinazist".

Diskografi

Med Raven Dark 
 1997: Verdandi
 1997: Berustet av Kriegsdronnet
 1998: Foretasting Death by the Very Birth (demo)
 1999: By the Wrath of the Opening Wide Eternity  (demo)
 2000: Katharsis
 2004: Last Ray Rule's Age (opsamlingsalbum)
 2004: Hammerkrieg (split med flere andre BBH-bands)
 2006: Autumn Roar (indspillet i 1994 – udgivet efter Irminssons død)

Med Forest 
 1998: Foredooming the Hope for Eternity
 1999: As a Song in the Harvest of Grief
 2004: Hammerkrieg (split med flere andre BBH-bands)
 2005: The Flame of Glory

Med Nitberg 
 1999: The Wolf of the Sleipnir of the Hooves Holocaust (demo)
 2004: Hammer Härte (split med Volkoten)
 2004: Hammerkrieg (split med flere andre BBH-bands)
 2005: Nitsanger (ep)

Med Vargleide 
 2000: Pozharu Novogo Dnya / To the Flame of the New Day
 2000: Lish Prah, Okalinu I Vyzhenu Zemlu Ostavlya

Fodnoter 

Sangere fra Rusland
Bassister fra Rusland
Guitarister fra Rusland
Black metal-musikere
Nynazistisk musik